Diari Oficial de la Generalitat Valenciana


Sumari del DOGV 7078, del 30-07-2013 (2013/7984)

RESOLUCIÓ de 26 de juliol de 2013, del director general d'Universitat, Estudis Superiors i Ciència, per la qual es concedixen ajudes al transport universitari per al curs 2012-2013 en la Comunitat Valenciana.
----------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7078

Data del DOGV
:   30-07-2013

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2013/7984


Data del document
:   26-07-2013

Organisme emissor
:   Conselleria d'Educació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * ajuda pública

RESOLUCIÓ de 26 de juliol de 2013, del director general d'Universitat, Estudis Superiors i Ciència, per la qual es concedixen ajudes al transport universitari per al curs 2012-2013 en la Comunitat Valenciana. [2013/7984]  
L'Orde 13/2013, de 2 d'abril, de la Conselleria d'Educació, Cultura i Esport (DOCV 7001, 11.04.2013) va convocar ajudes al transport universitari en la Comunitat Valenciana per al curs 2012-2013.  
L'òrgan instructor ha formulat la corresponent proposta de concessió vistes les sol·licituds formulades per associacions d'estudiants universitaris, cooperatives de consumidors i usuaris l'objecte de les quals és el transport universitari, ajuntaments i empreses de transport públic regular permanent d'ús general.  
D'acord amb el que disposa la base 11 de l'orde de convocatòria i, per delegació de la consellera d'Educació, Cultura i Esport efectuada en la mateixa orde, resolc:  
  
Primer  
Concedir les ajudes al transport universitari corresponent al curs acadèmic 2012-2013, als sol·licitans i en la quantia que s'indica en l'annex I.  
  
Segon  
Denegar les rutes i sol·licituds que es relacionen en l'annex II, pels motius que s'hi indiquen.   
  
Tercer  
Es destina a la concessió d'estes ajudes un import total de 364.000,00 € (tres-cents seixanta-quatre mil euros) amb càrrec al programa pressupostari 94.69.75.817.61.8, Universitat i Estudis Superiors, línia de subvenció T1314000, «Transport de l'alumnat universitari», d'acord amb l'Orde 13/2013, de 2 d'abril, de la Conselleria d'Educació, Cultura i Esport (DOCV 7001, 11.04.2013).  
El pagament de l'ajuda s'efectuarà una vegada acreditada la realització de l'activitat que fonamenta la concessió de la subvenció i la repercussió d'esta en la quantitat a pagar pels alumnes, per mitjà de la presentació de la següent documentació original o fotocòpia compulsada, segons siga procedent:  
1. Acceptació de la subvenció.  
2. Certificat de compliment de l'activitat subvencionada.  
3. Memòria explicativa subscrita pel representant legal de l'entitat beneficiària de les activitats realitzades on es declare el grau de compliment de l'activitat subvencionada i expresse que ha quedat complida l'activitat que ha motivat la concessió de la subvenció, amb expressió detallada de les dades sobre el servici prestat (rutes, alumnes transportats, descomptes realitzats, punts d'anada i tornada, etc.)  
  
Quan les activitats hagen sigut finançades amb la subvenció, i a més amb fons propis o altres subvencions o recursos, haurà d'acreditar-se l'import, procedència i aplicació d'estos fons.  
4. En el cas que el beneficiari siga un municipi, associació d'estudiants universitaris o cooperativa d'usuaris i consumidors l'objecte del qual siga el transport universitari, estes hauran d'aportar a més les factures amb l'empresa contractista, així com el contracte firmat amb l'empresa (si no ha sigut presentat amb la sol·licitud de l'ajuda).  
5. En el cas que el beneficiari siga una empresa de transport públic regular permanent d'ús general, hauran d'aportar:  
- Un informe de la delegació d'alumnes corresponent a la universitat de destinació, on es faça constar el compliment efectiu de l'activitat subvencionada.  
- Presentarà també memòria justificativa del cost incorregut per la realització de l'actuació subvencionada, amb el desglossament de cada un dels gastos contrets i ingressos obtinguts, subscrita pel responsable de l'àrea econòmica de l'empresa, amb el vistiplau del representant legal.  
La documentació justificativa de la realització de l'activitat s'haurà de presentar davant de la Direcció General d'Universitat i Estudis Superiors i Ciència abans de l4 de setembre de l'any 2013.  
En tot cas, l'administració realitzarà les inspeccions que considere necessàries per a l'adequada comprovació de la bona aplicació dels fons públics.  
  
Quart  
Tota alteració de les condicions tingudes en compte per a la concessió de la subvenció, i en tot cas l'obtenció concurrent de subvencions o ajudes atorgades per altres administracions o ens públics o privats, podrà donar lloc a la modificació de la resolució de concessió.  
  
  
Quint  
De conformitat amb el que establixen els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, la present resolució, que posa fi a la via administrativa, podrà ser recorreguda potestativament en reposició o bé caldrà plantejar directament recurs contenciós administratiu, en els terminis i davant dels òrgans que s'indiquen a continuació:  
  
a) El recurs de reposició haurà d'interposar-se davant de la consellera d'Educació, Cultura i Esport en el termini d'un mes a comptar de l'endemà de la seua publicació en el Diari Oficial de la Comunitat Valenciana.  
b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana en el termini de dos mesos a comptar des de l'endemà de la seua publicació en el Diari Oficial de la Comunitat Valenciana.  
  
València, 26 de juliol de 2013.- El director general d'Universitat, Estudis Superiors i Ciència, p. d. (Orde 13/2013, de 2 d'abril, DOCV 7001, 11.04.2013): José Miguel Saval Pérez.